《次韵似前人》
宋代·陈著

山居随意旋添成，截断人閒利欲腥。
兰茁不妨虚白屋，松苗如欲旧毡青。
书痴面目唾亦笑，酒圣风流心自醒。
閒里光阴天下乐，谁知此处是思亭。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。